b'\n_START_ARTICLE_\nBucerijaus teis\xc4\x97s mokykla\n_START_PARAGRAPH_\nBucerius teis\xc4\x97s mokykla (angl. ir vok. Bucerius Law School - Hochschule f\xc3\xbcr Rechtswissenschaft, BLS, bu\xcb\x88tse\xca\x81ius teis\xc4\x97s mokykla)\xc2\xa0\xe2\x80\x93 auk\xc5\xa1toji teis\xc4\x97s mokykla Hamburge, vienintel\xc4\x97 privati auk\xc5\xa1toji mokykla teis\xc4\x97s srityje visoje Vokietijoje. 2000 metais Bucerius Law School \xc4\xafsteig\xc4\x97 ZEIT-Stiftung Ebelin und Gerd Bucerius fondas (tod\xc4\x97l ir vadinasi fondo steig\xc4\x97jo Gerd Bucerius vardu).\n_START_SECTION_\nStrukt\xc5\xabra\n_START_PARAGRAPH_\nBucerius teis\xc4\x97s mokykla turi vie\xc5\xa1osios ribotosios atsakomyb\xc4\x97s bendrov\xc4\x97s (gemeinn\xc3\xbctzige GmbH) status\xc4\x85. Valdymo strukt\xc5\xabra: mokyklos prezidentas, viceprezidentas, (generalinis) direktorius, \xc5\xa1io veikl\xc4\x85 pri\xc5\xbei\xc5\xabri Steb\xc4\x97toj\xc5\xb3 taryba. BLS \xc5\xa1\xc5\xabkis\xc2\xa0\xe2\x80\x93 Laisv\xc4\x97 m\xc4\x85styti\xc2\xa0\xe2\x80\x93 universitetinis at(si)naujinimas\xc2\xa0\xe2\x80\x93 visuomenin\xc4\x97 atsakomyb\xc4\x97 (vok. Freiheit des Denkens \xe2\x80\x93 universit\xc3\xa4re Erneuerung \xe2\x80\x93 gesellschaftliche Verantwortung).\n_START_SECTION_\nStudent\xc5\xb3 atranka\n_START_PARAGRAPH_\nKandidatai turi praeiti daugiapakopius atrankos etapus. B\xc5\xabtinos angl\xc5\xb3 kalbos \xc5\xbeinios (TOEFL, IELTS, CPE, CAE) su pa\xc5\xbeyma apie (bendrojo lavinimo mokyklos) 12 klas\xc4\x99. Antrajame etape atliekamas 5 valand\xc5\xb3 testas (logikos, intelekto testas bei 45 minutes trunkanti es\xc4\x97 ra\xc5\xa1ymo dalis). Rezultatai suvedami kartu su 12 klas\xc4\x97s pa\xc5\xbeymiais. Geriausi 232 kandidat\xc5\xb3 pakvie\xc4\x8diami \xc4\xaf pokalb\xc4\xaf, vykstant\xc4\xaf kiekvien\xc5\xb3 met\xc5\xb3 liepos viduryje Hamburge. 116 kandidat\xc5\xb3 po atrankos yra pakvie\xc4\x8diami studijuoti.\n_START_SECTION_\nStudijos\n_START_PARAGRAPH_\nStudijos kartu su pasirengimu pirmajam valstybiniam egzaminui trunka 4 metus (12 trimestr\xc5\xb3). 7-\xc4\x85j\xc4\xaf trimestr\xc4\x85 studentai praleid\xc5\xbeia u\xc5\xbesienio auk\xc5\xa1tosiose mokyklose, kadangi BLS turi apie 90 akademini\xc5\xb3 partneri\xc5\xb3 32 valstyb\xc4\x97se (visuose \xc5\xbeemynuose\xc2\xa0\xe2\x80\x93 Europoje, Azijoje, Piet\xc5\xb3 Amerikoje, Australijoje ir Afrikoje). Atostog\xc5\xb3 metu privaloma praktika, atliekama d\xc4\x97ka mokyklos r\xc4\x97m\xc4\x97j\xc5\xb3, priiman\xc4\x8di\xc5\xb3 praktikantus._NEWLINE_Mokykloje veikia 16 katedr\xc5\xb3: Civilin\xc4\x97s ir privatin\xc4\x97s teis\xc4\x97s (6), Vie\xc5\xa1osios (5), Baud\xc5\xbeiamosios (3), Mokes\xc4\x8di\xc5\xb3 teis\xc4\x97s (1), Teis\xc4\x97s pagrind\xc5\xb3 (1) ir Teis\xc4\x97s ir verslo magistro (Master of Law and Business) (1)._NEWLINE_Baigus studijas, suteikiamas akademinis teis\xc4\x97s bakalauro (Baccalaureus Legum, LL.B.) laipsnis, laikomas pirmasis valstybinis egzaminas (Vokietijos teis\xc4\x97s egzaminavimo centre). Mokykloje taip pat gali b\xc5\xabti suteikiami moksliniai daktaro ir habilituoto daktaro laipsniai. Nuo 2006 met\xc5\xb3 Bucerius Law School organizuojamos podiplomin\xc4\x97s studijos (Master of Law and Business), kooperacijos partneris\xc2\xa0\xe2\x80\x93 Mokslin\xc4\x97 \xc4\xafmoni\xc5\xb3 vadybos auk\xc5\xa1toji mokykla (Wissenschaftliche Hochschule f\xc3\xbcr Unternehmensf\xc3\xbchrung, WHU) Vallendar mieste._NEWLINE_Greta plataus teisinio i\xc5\xa1silavinimo kreipiamas d\xc4\x97mesys \xc4\xaf privalomas bendrauniversitetines studijas (Studium Generale), be specifini\xc5\xb3 disciplin\xc5\xb3 yra svarbios u\xc5\xbesienio kalbos bei ekonomika. Pirmajam valstybiniam egzaminui ruo\xc5\xa1iamasi pagal speciali\xc4\x85 program\xc4\x85 (Examensvorbereitungsprogramm, EVP). Bucerius Law School absolventai patenka tarp vien\xc5\xb3 geriausiai vertinam\xc5\xb3 teis\xc4\x97s absolvent\xc5\xb3 visos Vokietijos mastu (reitinguojant valstybini\xc5\xb3 egzaminus laikiusius absolventus pagal j\xc5\xb3 rezultatus, Hochschulranking). Apie pirm\xc4\x85j\xc4\x85 absolvent\xc5\xb3 laid\xc4\x85, kurios (palyginti auk\xc5\xa1tas Vokietijose teis\xc4\x97s egzamin\xc5\xb3) vidurkis\xc2\xa0\xe2\x80\x93 11,2 ta\xc5\xa1k\xc5\xb3 (i\xc5\xa1 18 galim\xc5\xb3), buvo ra\xc5\xa1oma nacionalin\xc4\x97je \xc5\xbeiniasklaidoje.\n_START_SECTION_\nI\xc5\xa1laikymas, biud\xc5\xbeetas\n_START_PARAGRAPH_\n2008\xc2\xa0m. biud\xc5\xbeetas\xc2\xa0\xe2\x80\x93 13 mln. eur\xc5\xb3. \xc4\xaeplaukas sudaro fondo ZEIT-Stiftung parama (59\xc2\xa0% biud\xc5\xbeeto 2008\xc2\xa0m.), \xc4\xafmokos u\xc5\xbe studijas, tre\xc4\x8di\xc5\xb3j\xc5\xb3 asmen\xc5\xb3 aukos. Studij\xc5\xb3 mokes\xc4\x8diai\xc2\xa0\xe2\x80\x93 4300 eur\xc5\xb3 u\xc5\xbe trimestr\xc4\x85. Kaip ir JAV priva\xc4\x8dios auk\xc5\xa1tosios mokyklos Bucerius teis\xc4\x97s mokykla kreipia didel\xc4\xaf d\xc4\x97mes\xc4\xaf \xc4\xaf tai, kad student\xc5\xb3 atranka b\xc5\xabt\xc5\xb3 atskirta nuo mokyklos finansavimo planavimo\xc2\xa0\xe2\x80\x93 kad tik esantstudij\xc5\xb3 vietai (potencialiam studentui) b\xc5\xabt\xc5\xb3 planuojami finansiniai i\xc5\xa1tekliai. Siekiama, kad kiekvienam interesantui nepriklausomai nuo jo finansin\xc4\x97s pad\xc4\x97ties b\xc5\xabt\xc5\xb3 \xc4\xafgalintos studijos._NEWLINE_Kiti finansavimo modeliai\xc2\xa0\xe2\x80\x93 Kart\xc5\xb3 sutartis (Generationenvertrag), \xc4\xafgalinanti studijuojan\xc4\x8diajam studijuoti be finansini\xc5\xb3 skol\xc5\xb3. Studentas turi \xc4\xafsipareigoti, kad prad\xc4\x97j\xc4\x99s profesin\xc4\x99 veikl\xc4\x85, 20 met\xc5\xb3 mok\xc4\x97s 8\xc2\xa0% savo pajam\xc5\xb3 (at\xc4\x97mus 20\xc2\xa0% apsir\xc5\xabpinimo, Vorsorgepauschale, mokest\xc4\xaf) Bucerius teis\xc4\x97s mokyklai, bet ne daugiau kaip 103 200 eur\xc5\xb3 i\xc5\xa1 viso._NEWLINE_Bucerius Law School studij\xc5\xb3 finansavimo keliai taip pat studij\xc5\xb3 kreditas (bendradarbiaujant su Hamburger Sparkasse bei Deutsche Bank). Studentams, turintiems teis\xc4\x99 gyventi Vokietijoje d\xc4\x97l priverstin\xc4\x97s migracijos, gali b\xc5\xabti suteikiama Vodafone-Stiftung stipendija, be studij\xc5\xb3 mokes\xc4\x8di\xc5\xb3 apimanti ir pragyvenimo i\xc5\xa1laidas.'